Kampala
OMWAGALWA wange omukwano gw’alina mungi nnyo. Buli kiseera abeera ayagala mmukwateko ate bwe tuba awaka mmunywegere buli w’aba ayagalidde. Bwe sikikola ng’akaaba n’okung’amba nga bwe simwagala .
Ssenga ekituufu omukyala mmwagala naye sirina budde bukola bintu bino kuba nnina okukola ate kimpisa bubi okumulaba ng’akaaba. Mmukolere ki?
MWANA wange buli muntu omukwano gumuyisa bubwe. Waliwo nga ne bw’oba tomulabiridde kasita onyumya naye akaboozi kiba kimumala. Abalala baagala kubalabirira kale buli omu abeera ne ky’ayagala.
Mukyala wo alabika akyali muto ng’omukwano alina mungi ky’ova olaba nga buli kiseera aba ayagala abeere kumpi naawe akulabeko era singa tobaawo oluusi n’emmere eyinza okumulema okulya ng’akulowoozaako.
Munno olina okumubuulira n’akimanya nti olina okukola wabula fuba okulaba nga lw’obeerawo omuwa obudde.
swh_Latn lug_Latn lug_Latn lug_Latn lug_Latn lug_Latn